تورکیه-‌نین میللی مودافعه ناظیرلیگی اولوسلار آراسی توپلومون ائرمنیستانا قارشی سسینی یوکسلتمه‌سی‌نین واجیب‌لیگینی دیله گتیریب.
میللی مودافعه ناظیرلیگی‌نین توییتر صحیفه‌سینده قئید اولونوب کی، حربی و اینسان‌لیق جینایتی تؤره‌دن ائرمنیستان ایندی ده آتشکسی پوزور. ائرمنیستان آتشکس شرایطینده بئله، سیویل یاشاییش یئرلرینه تجاوزو داوام ائتدیریر. اولوسلار آراسی توپلوم ائرمنیستانا قارشی سسینی یوکسلتمه‌لی‌دیر.
ناظیرلیگین پای‌لاشیمیندا ائرمنیستانین سیویل یاشاییش منطقه ‌لرینه هوجومو نتیجه‌سینده باش وئرن داغینتی‌لارین شکیل‌لری ده یئر آلیب.
